ตำบลเกรียงไกร

เกรียงไกร เป็นตำบลในอำเภอเมืองนครสวรรค์ จังหวัดนครสวรรค์ เดิมเป็นตำบลของอำเภอชุมแสง เป็นที่ตั้งของสถานีรถไฟบึงบอระเพ็ด ในเส้นทางรถไฟสายเหนือ 

 ที่ตั้งและอาณาเขต 
ตำบลเกรียงไกร มีอาณาเขตติดต่อกับเขตการปกครองข้างเคียงดังต่อไปนี้ วันที่ 7 ตุลาคม พ.ศ. 2541

 ทิศเหนือ ติดต่อกับตำบลบ้านมะเกลือ และตำบลบางพระหลวง
 ทิศตะวันออก ติดต่อกับตำบลทับกฤชใต้ และตำบลทับกฤช (อำเภอชุมแสง)
 ทิศใต้ ติดต่อกับตำบลพระนอน
 ทิศตะวันตก ติดต่อกับตำบลแควใหญ่ และตำบลบึงเสนาท

 ประวัติ 
เกรียงไกร เป็นหมู่บ้านที่มีความรุ่งเรืองริมแม่น้ำในเขตอำเภอชุมแสง มีชื่อเดิมว่า "เชียงไกร" ในสมัยพระบาทสมเด็จพระจุลจอมเกล้าเจ้าอยู่หัวได้เสด็จทางชลมาศและพักประทับแรมที่วัดเชียงไกร เกิดน้ำท่วมใหญ่ทำให้เจดีย์ที่วัดพังลง จึงพระราชทานนามใหม่ว่า "วัดใหญ่คงคาราม" ต่อมาสมัยของขุนเกียรติเกรียงไกรกำราบพาลได้เป็นกำนัน จึงเปลี่ยนชื่อตำบลเป็น เกรียงไกรประวัติชุมชนเชียงไกร (ตำบลเกรียงไกร) อำเภอเมืองนครสวรรค์ จังหวัดนครสวรรค์ - สกร.จังหวัดนครสวรรค์ สืบค้นเมื่อวันที่ 8 พฤศจิกายน พ.ศ. 2567 และเปลี่ยนชื่อวัดใหญ่คงคาราม เป็นวัดเกรียงไกร

ต่อมาปี พ.ศ. 2480 ประชาชนได้ยื่นเรื่องราวต่อผู้ว่าราชการจังหวัดนครสวรรค์ เนื่องจากการเดินทางระหว่างพื้นที่กับที่ว่าการอำเภอชุมแสงเป็นพื้นที่ลุ่มน้ำและเดินทางกว่า 30 กิโลเมตร จึงขอขึ้นตรงกับอำเภอเมืองนครสวรรค์ที่มีระยะทางเพียง 9 กิโลเมตร พ.ศ. 2481 ทางราชการได้เปลี่ยนแปลงเขตอำเภอโดยโอนพื้นที่ตำบลเกรียงไกร รวมทั้งตำบลบางพระหลวง (ยกเว้นพื้นที่หมู่ 2) อำเภอชุมแสง มาขึ้นกับอำเภอเมืองนครสวรรค์ วันที่ 9 มกราคม พ.ศ. 2481

ปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลบางพระหลวงเพื่อเป็นการประหยัดงบประมาณ ซึ่งยุบรวมกับตำบลเกรียงไกร ก่อนที่ปี พ.ศ. 2489 ทางราชการได้แบ่งพื้นที่หมู่ 10 บ้านท่าศาลา, หมู่ 11 บ้านท่าดินแดง, หมู่ 12 บ้านหัวถนน, หมู่ 13 บ้านน้ำกลัด, หมู่ 14 บ้านท่าล้อ และหมู่ 15 บ้านเสือคะเม็ง ของตำบลเกรียงไกร ตั้งเป็น ตำบลบางพระหลวง วันที่ 10 มิถุนายน พ.ศ. 2490 

หลังจากแยกพื้นที่ตำบลออกไป จึงมีพื้นที่ 10 หมู่บ้าน และในปี พ.ศ. 2549 ทางราชการได้แยกพื้นที่หมู่ 9 บ้านสันพิง ตั้งเป็นหมู่บ้านใหม่ เป็นหมู่ 11 บ้านเนินขาม และแยกพื้นที่หมู่ 6 บ้านปากคลองเกรียงไกร ตั้งเป็นหมู่บ้านใหม่ เป็นหมู่ 12 บ้านหนองเจ้าสนุก วันที่ 13 กันยายน พ.ศ. 2549

 การปกครองส่วนภูมิภาค 

 การปกครองส่วนภูมิภาค 
ตำบลเกรียงไกรแบ่งพื้นที่การปกครองออกเป็น 12 หมู่บ้าน ได้แก่

 หมู่ที่ 1 บ้านแหลมหว้า
 หมู่ที่ 2 บ้านตาลสองยอด
 หมู่ที่ 3 บ้านท่าดินแดง
 หมู่ที่ 4 บ้านเกรียงไกรกลาง
 หมู่ที่ 5 บ้านเกรียงไกรกลาง
 หมู่ที่ 6 บ้านปากคลองเกรียงไกร
 หมู่ที่ 7 บ้านคลองบึงบอระเพ็ด
 หมู่ที่ 8 บ้านเกรียงไกรใต้
 หมู่ที่ 9 บ้านสันพิง
 หมู่ที่ 10 บ้านคลองกรวด
 หมู่ที่ 11 บ้านเนินขาม
 หมู่ที่ 12 บ้านหนองเจ้าสนุก

 อ้างอิง 

เกรียงไกร
เกรียงไกร